# Cauterització

Cauterització és un terme clínic usat per descriure la cremada del cos usada per extreure o tractar una part d'ell. Les principals formes de cauterització usades avui dia són: electrocauterització i cauterització química. La cauterització pot també ser usada per marcar un humà, ja sigui de manera recreacional o forçada. Les cremades quirúrgiques accidentals també són considerades com a cauteritzacions, en aquest cas iatrogèniques.

## Cauterització en el passat

El verb cauteritzar es deriva del mot cauteri, el qual al seu torn prové del llatí cauterium"cremar o marcar amb ferro" i aquesta al seu torn del grec kauteriazein; de kauter "cremar o marcar amb ferro", de kaiein "cremar". La cauterització era usada per detenir hemorràgies, especialment durant alguna amputació.
Aulus Corneli Cels, a l'obra De Medicina recomanava fer servir el cauteri en les ferides pustuloses, les hemorroides i el tracoma. Hi ha diversos paràgrafs sobre la cauterització vascular tèrmica i química al tractat aiurvèdic Suśruta Saṃhitā, redactat pel llegendari metge hindú Sushruta (ca. 500 aC.). A la crònica Jami at-Tawàrikh, escrita pel metge i visir persa Raixid-ad-Din, es troben explicacions detallades sobre els usos i mètodes de la cauterització que practicaven els mongols khitans de l'Il-kanat. Ja en el segle xiv, Lisaneddin Mohàmmed-Ben-Abdal·là (polígraf de l'Espanya musulmana), descriu el procediment en el seu tractat: "Qüestions mèdiques, de la producció de la triaca, llibre de veterinària, de la sagnia i del cauteri", obra de la qual se'n conserva encara un exemplar a la Biblioteca Nacional de París.
El procediment era simple: una peça de metall era escalfada sobre el foc i aplicada a la ferida. Això provocaria que els teixits amb vasos sanguinis elevessin la seva temperatura de manera extrema ocasionant la coagulació de la sang i així controlar el sagnat, a costa d'un dany extens en el teixit. Temps després, instruments quirúrgics especials van ser usats per a cauteritzar artèries o lesions traumàtiques. Abulcasis, qui considerava el cauteri un últim recurs terapèutic, i després Ambroise Paré van introduir la tècnica de lligadura d'artèries en lloc de la cauterització. Paré considerava inapropiat i cruel el mètode de cauteritzar les ferides per arma de foc amb oli bullent, promogut en aquella època per Giovanni da Vigo. Durant el regnat d'Elisabet I d'Anglaterra, el cirurgià naval William Clowes preconitzava evitar la cauterització i tractar les ferides desbridar-les i extraient els cossos estranys. Martín Martínez (1684-1734), metge de cambra de Felip V i president de la Règia Societat de Medicina de Sevilla, emprava un petit cauteri per operar les fístules lacrimals. A la campanya de Waterloo (1815) es van fer més de dues mil amputacions i el cauteri fou aplicat molt poques vegades, majoritàriament pels cirurgians de les tropes franceses en casos de ferides penetrants, Quan va començar la Guerra Civil Estatunidenca la cauterització era encara un dels mètodes per controlar les hemorràgies, però a mesura que els metges militars adquirien més experiència quirúrgica, la lligadura vascular es convertí en el principal procediment hemostàtic de les ferides del camp de batalla. El metge parisenc Joseph Rivere fou qui emprà l'electricitat per primera vegada en cirurgia l'any 1900, per tractar la mà d'un pacient amb una úlcera carcinomatosa. Durant la dècada de 1920, Harvey Cushing va introduir l'ús de l'electrocauteri en la neurocirurgia.

## Electrocauterització

L'electrocauterització és el procés de destruir teixit amb electricitat i és àmpliament usat en els diferents camps de la cirurgia contemporània. El mètode serveix per fer incisions estèrils, aturar l'hemorràgia de petits vasos sanguinis (els vasos de major grandària són lligats preferentment) o per tallar a través de teixit suau; per exemple el greix abdominal en una laparotomia i el teixit mamari en una mastectomia. El fum produït pels electrocauteris dins del quiròfan pot ser perillós i cal adoptar les mesures adequades per evitar la seva inhalació.

## Generador electroquirúrgic

Les fonts d'energia per a un sistema electroquirúrgic requereixen que el voltatge, la impedància i la freqüència d'ona es corresponguin amb els tipus de tall i coagulació requerits.

### Freqüència

Per prevenir el risc de xoc elèctric, s'utilitza corrent altern d'alta freqüència. La freqüència dels endolls domèstics és de 50 a 60 Hertzs depenent del país en què ens trobem, i a causa del seu alt amperatge causa greus danys en teixits i provoca una estimulació dels nervis més dolorosa. No obstant això l'estimulació en els nervis i músculs cessa als 100,000 Hertz, a causa que les variacions són massa ràpides perquè les cèl·lules puguin ser estimulades. El corrent aplicat en aquesta pràctica és d'alta freqüència, superior a 100 KHz.

### Tall contra coagulació

En la pràctica quirúrgica es pot fer servir l'electrocauterització amb diferents propòsits modificant el voltatge o el corrent; així com el patró de polsos elèctrics. Quan s'usa un baix voltatge de corrent altern, la calor generada és tan intensa que el teixit es vaporitza a la punta de la sonda. L'efecte és anomenat tall. Quan s'incrementa a mode de coagulació el voltatge en forma de polsos en molts instruments d'electrocirurgia, la calor produïda és menys intensa i la taxa és més baixa, el dany al teixit és més extens (a pocs mil·límetres de la sonda) i la sang es coagula. Això també és emprat per l'ablació momentània induïda nodal atrioventricular, en casos d'arrítmies supraventriculars reiterades i resistents als fàrmacs.

### Monopolar contra bipolar

Habitualment s'utilitzen dos tipus d'electrocauterització, la monopolar i la bipolar (també conegudes com a monotérmica i diatèrmica). Tots dos procediments involucren l'ús de corrents alterns d'alta freqüència i un parell d'elèctrodes, un anomenat actiu i l'altre de retorn. La diferència rau en la col·locació de tots dos.
* Monopolar: El corrent viatja de la sonda (actiu) on la cauterització ocorre i el cos del pacient actua com a "terra". Un coixinet de "terra" (retorn) és col·locada en el cos de la persona, usualment a la cuixa i condueix el flux elèctric cap a la màquina. L'aplicació acurada de l'elèctrode de retorn és imprescindible per evitar cremades extenses que poden produir-se si el posicionament és inadequat o els paràmetres elèctrics són incorrectes.
* Bipolar: La sonda (actiu) i el "retorn" tots dos són col·locats en el lloc de la cauterització, usualment la sonda té l'aspecte d'un fòrceps en el qual cada extrem és un elèctrode, i cauteritza únicament els teixits entre els elèctrodes.

### Sondes

S'utilitzen diversos tipus de sondes i per a diversos propòsits; una de les més comunes té l'aspecte d'una ploma però amb una terminació en forma d'espàtula o escalpel esvelt d'uns 5 x 30 mm. Aquest pot servir com a coagulador i com a bisturí elèctric. La sonda bipolar típica s'assembla a un parell de pinces que agafen i cauteritzen una petita secció de teixit. S'utilitzen variants d'aquestes sondes en cirurgia oberta i en la cirurgia moderna mínimament invasiva. El cirurgià opera la sonda pressionant un botó col·locat en el cos d'aquesta o accionant un pedal amb el peu.

## Cremades amb corrent altern d'alta freqüència

Quan s'usa un electrocauterizador monopolar és important que el coixinet de connexió a la presa de terra sigui l'únic camí per on el corrent passi a través del cos. El corrent elèctric sempre segueix la ruta de menor resistència, i si aquesta troba via en alguna peça connectada a terra que toqui el cos del pacient per casualitat, és possible que això resulti en una cremada en aquesta zona o a la punta de la sonda cauteritzadora. S'ha de tenir en compte que el pacient estigui completament aïllat del terra i que la presa de terra s'ajusti al pacient. A vegades, els defectes en l'aïllament de l'instrument monopolar i l'acoblament capacitiu poden causar un traumatisme tissular de manera aleatòria.

## Cauterització química

Moltes reaccions químiques poden destruir teixit i algunes són usades de manera rutinària en medicina, comunament per remoure petites lesions a la pell o teixit mort en l'hemostàsia. Alguns agents cauteritzants són:
* Nitrat d'argent: Ingredient actiu del "càustic lunar", una barra que tradicionalment té la forma d'un llumí. Es emprat com a teràpia tòpica en alguns casos d'estomatitis aftosa o per cauteritzar determinades hemorràgies.
* Àcid tricloroacètic (un àcid haloacètic). Dona bons resultats en el tractament de l'onicocriptosi.
* Solució de Carnoy. Té diverses aplicacions en Odontoestomatologia, com ara el tractament dels queratoquists odontogènics o de certs tipus d'ameloblastoma (un tumor benigne de la cavitat oral).
* Cantaridina. Un extracte d'un escarabat de la família Meloidae, la cantàrida, que ocasiona necrosi i ampolles. S'usa en el tractament tòpic de les berrugues.
* Fenol. De vegades, pot ser útil emprar una combinació de fenol i acid tricloroacètic en una xeringa de plàstic d'un sol ús amb la punta de l'agulla envoltada de cotó absorbent per a usos sanitaris.

## Cauterització nasal

Si una persona presenta sagnat nasal (epistaxi) freqüentment, és possible que tingui vasos sanguinis exposats en el seu nas. Fins i tot si el nas no presenta un sagnat actiu, hi ha vegades en les quals està indicada la cauterització per prevenir una hemorràgia futura, com ara quan l'individu pateix una telangièctasi hemorràgica hereditària. Els diferents mètodes de cauterització inclouen cremar l'àrea afectada amb àcid, metall calent, làser, o nitrat d'argent. En casos d'epistaxis anteriors persistents, l'otorrinolaringòleg pot controlar la gran majoria de les hemorràgies satisfactòriament (entre el 78 i el 88 per cent d'elles) amb cauterització química o elèctrica. Les persones freqüentment troben dolorosos aquests procediments. Algunes vegades s'empra el propranolol o la crioteràpia com alternatives menys doloroses, tot i que la seva eficàcia pot ser dissemblant, en especial quan l'hemorràgia necessita una assistència mèdica urgent. Cal extremar les precaucions en cas d'usar un electrocauteri bipolar pel risc de perforació del septe nasal.

## Vegeu també

* Diatèrmia

## Referències

* ↑ «Cauterització». Gran Enciclopèdia Catalana. Barcelona: Grup Enciclopèdia Catalana.
* ↑ Entrada "cauterització" al TERMCAT
* ↑ Borie, F; Mathonnet, M; Deleuze, A; Millat, B; Gravié, JF; et al «Risk management for surgical energy-driven devices used in the operating room» (en anglès). J Visc Surg, 2018 Set; 155 (4), pp: 259-264. PMID: 29289460. DOI: 10.1016/j.jviscsurg.2017.12.003. ISSN: 1878-7886 [Consulta: 9 febrer 2023].
* ↑ «cauteri». Gran Diccionari de la Llengua Catalana. Barcelona: Grup Enciclopèdia Catalana.
* ↑ Kirkup, J «Perceptions of Amputation before and after Gunpowder» (en anglès). Vesalius, 1995 Des; 1 (2), pp: 51-58. ISSN 1373-4857. PMID: 11618547 [Consulta: 24 febrer 2023].
* ↑ Puigbó, JJ «Aulus Cornelius Celsus (25 a.C.-50 d.C.) "De Medicina"» (en castellà). Gac Méd Caracas, 2002 Oct; 110 (4), pp: 517-539. ISSN 2739-0012 [Consulta: 9 febrer 2023].
* ↑ Johnson, HA «Fish bile and cautery: trachoma treatment in art» (en anglès). J R Soc Med, 2005 Gen; 98 (1), pp: 30-32. PMID: 15632238. DOI: 10.1177/014107680509800114. PMC: 1079240 [Consulta: 9 febrer 2023].
* ↑ Mallinath, IT; Adithya, JV; Aradhyamath, S «Acharya Sushruta's contribution in the field of Surgery» (en anglès). J Ayu Int Med Sci, 2022; 7 (4), pp: 75-85. ISSN: 2456-3110 [Consulta: 31 març 2023].
* ↑ Bateni, GR «Usage and method of "cauterization" in Khitans people medicine based on the contents of the valuable text of medical exchanges between Iran and China called "Tanksuq-nāmeh"» (en anglès). Hist Philos Med, 2022; 4 (4), pp: 24. DOI: 10.53388/HPM2022100102. ISSN: 2624-4888 [Consulta: 12 febrer 2023].
* ↑ Nikhat, S; Fazıl, M «Kayi (Cauterizatıon): A Tribute to Unani Scholars» (en anglès). Med J Islamic World Acad Sci, 2013 Gen; 21 (2), pp: 81-88. ISSN 1016-3360 [Consulta: 22 maig 2023].
* ↑ Fornaciari, A; Giuffra, V; Mongelli, V; Caramella, D; Fornaciari, G «Cautery in medieval surgery: a unique palaeopathological case» (en anglès). Lancet, 2018 Set 29; 392 (10153), pp: 1111. PMID: 30303073. DOI: 10.1016/S0140-6736(18)31815-4. ISSN: 1474-547X [Consulta: 9 febrer 2023].
* ↑ Aguirre de Cárcer, LF «Farmacología andalusí» (en castellà). A: La medicina en Al-Andalus (Álvarez de Morales C, Molina López, E; Coords.), 1999, pp: 173-196. ISBN 84-930615-2-2 Consejería de Cultura de la Junta de Andalucía [Consulta: 9 febrer 2023].
* ↑ Park, MT; Mignucci-Jiménez, G; Houlihan, LM; Preul, MC «Management of injuries on the 16th-century battlefield: Ambroise Paré's contributions to neurosurgery and functional recovery» (en anglès). Neurosurg Focus, 2022 Set; 53 (3), pp: E2. PMID: 36052621. DOI: 10.3171/2022.6.FOCUS21710. ISSN: 1092-0684 [Consulta: 9 febrer 2023].
* ↑ Donaldson, IML «Ambroise Paré's accounts of new methods for treating gunshot wounds and burns» (en anglès). J R Soc Med, 2015 Nov; 108 (11), pp: 457-461. PMID: 26609099. DOI: 10.1177/0141076815612639. PMC: 4672255 [Consulta: 9 febrer 2023].
* ↑ Berger, E; Glyantsev, SP «Wounded: ‘They had no fever…’ Ambroise Paré (1510–1590) and his method of gunshot wounds management» (en anglès). Sci Mus Group J, 2019 Maig; 11, pàgs: 14. ISSN 2054-5770. DOI: 10.15180/191105 [Consulta: 22 maig 2023].
* ↑ Broughton II, G; Burris, D «War and Medicine: A Brief History of the Military's Contribution to Wound Care Through World War I» (en anglès). A: Advances in Wound Care. Mary Ann Liebert, Inc., 2010 Abr 20; 1, pp: 2-7. ISBN 1-934854-01-8. DOI: 10.1089=awc.2009.0013 [Consulta: 31 març 2023].
* ↑ Barbón, JJ; Sampedro, A «La oftalmología en el Tratado de operaciones chyrurgicas de Martín Martínez» (en castellà). Arch Soc Esp Oftalmol, 2010 Mar; 85 (3), pp: 120-122. ISSN 1989-7286. DOI: 10.1016/s0365-6691(10)70033-2. PMID: 20619125 [Consulta: 30 maig 2023].
* ↑ Crumplin, J «Medical aspects of the Waterloo campaign of 1815» (en anglès). Bull R Coll Surg Engl, 2016 Feb; 98 (2), pp: 70-73. ISSN 1473-6357. DOI: 10.1308/rcsbull.2016.70 [Consulta: 7 abril 2023].
* ↑ Manring, MM; Hawk, A; Calhoun, JH; Andersen, RC «Treatment of War Wounds: A Historical Review» (en anglès). Clin Orthop Relat Res, 2009 Ag; 467 (8), pp: 2168-2191. PMID: 19219516. DOI: 10.1007/s11999-009-0738-5. PMC: 2706344 [Consulta: 7 abril 2023].
* ↑ Massarweh, NN; Cosgriff, N; Slakey, DP «Electrosurgery: history, principles, and current and future uses» (en anglès). J Am Coll Surg, 2006 Mar; 202 (3), pp: 520-530. PMID: 16500257. DOI: 10.1016/j.jamcollsurg.2005.11.017. ISSN: 1072-7515 [Consulta: 24 febrer 2023].
* ↑ Raus, PPM; Verhaert, PDEM «Radiofrequency surgery: 3500 years old and still young» (en anglès). Orbit (Amsterdam), 2017 Oct; 37 (3), pp: 159-164. PMID: 29039985. DOI: 10.1080/01676830.2017.1383469. ISSN: 1744-5108 [Consulta: 16 març 2023].
* ↑ Baigrie, D; Qafiti, FN; Buicko, JL «Electrosurgery» (en anglès). StatPearls [Internet]. StatPearls Publishing LLC, 2023 Maig 2; NBK482380 (rev), pàgs: 5. PMID: 29494002 [Consulta: 27 juny 2023].
* ↑ Amaíz Flores, AJ «La electrocirugía en la Odontología actual» (en castellà). Odontovital, 2018 Gen-Jun; 1 (28), pp: 91-101. ISSN 1659-0775 [Consulta: 19 maig 2023].
* ↑ Wu, MP «Electro-Surgery Practices and Complications in Laparoscopy» (en anglès). A: Advanced Gynecologic Endoscopy, Chapter 5. (Darwish, A; Ed.) InTechOpen, 2011; Ag 23, pp: 67-86. ISBN 978-953-307-348-4. DOI: 10.5772/20301 [Consulta: 27 juny 2023].
* ↑ Dogan, L; Gulcelik, MA; Yuksel, M; Uyar, O; et al «The effect of plasmakinetic cautery on wound healing and complications in mastectomy» (en anglès). J Breast Cancer, 2013 Jun; 16 (2), pp: 198-201. PMID: 23843853. DOI: 10.4048/jbc.2013.16.2.198. PMC: 3706866 [Consulta: 9 febrer 2023].
* ↑ Bree, K; Barnhill, S; Rundell, W «The Dangers of Electrosurgical Smoke to Operating Room Personnel: A Review» (en anglès). Workplace Health Saf, 2017 Nov; 65 (11), pp: 517-526. PMID: 28414627. DOI: 10.1177/2165079917691063. ISSN: 2165-0969 [Consulta: 17 març 2023].
* ↑ Searle, T; Ali, FR; Al-Niaimi, F «Surgical smoke generated by electrocautery» (en anglès). Lasers Med Sci, 2021 Set; 36 (7), pp: 1555-1556. PMID: 33420850. DOI: 10.1007/s10103-020-03209-6. PMC: 7794620 [Consulta: 17 març 2023].
* ↑ Vilos, GA; Rajakumar, C «Electrosurgical generators and monopolar and bipolar electrosurgery» (en anglès). J Minim Invasive Gynecol, 2013 Maig-Jun; 20 (3), pp: 279-287. PMID: 23659748. DOI: 10.1016/j.jmig.2013.02.013. ISSN: 1553-4650 [Consulta: 8 febrer 2023].
* ↑ Cordero, I «Electrosurgical units – how they work and how to use them safely» (en anglès). Community Eye Health, 2015; 28 (89), pp: 15-16. ISSN 1993-7288. PMC: 4579996. PMID: 26435589 [Consulta: 16 març 2023].
* ↑ Meeuwsen, FC; Guédon, ACP; Arkenbout, EA; van der Elst, M; et al «The Art of Electrosurgery: Trainees and Experts» (en anglès). Surg Innov, 2017 Ag; 24 (4), pp: 373-378. PMID: 28438057. DOI: 10.1177/1553350617705207. PMC: 5505226 [Consulta: 13 abril 2023].
* ↑ Fontaine, G «The serendipitous discovery of fulguration (high energy DC ablation)» (en anglès). Cardiol J, 2009; 16 (3), pp: 294-296. ISSN 1898-018X. PMID: 19437408 [Consulta: 9 febrer 2023].
* ↑ Borgmeier, PR; Ricketts, CD; Clymer, JW; Gangoli, G; Tommaselli, GA «A Review of Capacitive Return Electrodes in Electrosurgery» (en anglès). J Surg, 2021 Feb; 9 (1), pp: 31-35. ISSN 2575-9760. DOI: 10.11648/j.js.20210901.16 [Consulta: 3 maig 2023].
* ↑ Sharma, KK; Ali, A «Cutting Monopolar Needle Electrode of Electrosurgery, a Safe Tool for Skin Incision in Neurosurgery» (en anglès). Trauma Cases Rev, 2021; 7 (2), pp: 094. ISSN 2469-5777. DOI: 10.23937/2469-5777/1510094 [Consulta: 9 febrer 2023].
* ↑ El-Sayed, M; Saridogan, E «Principles and safe use of electrosurgery in minimally invasive surgery» (en anglès). Gynecol Pelvic Med, 2021 Mar 25; 4, pp: 1-14. ISSN 2617-4499. DOI: 10.21037/gpm-2020-pfd-10 [Consulta: 19 maig 2023].
* ↑ Gupta, K; Kumar, GP; Bansal, A; Mehta, Y «Burn injury by displacement of electrocautery plate» (en anglès). Indian J Anaesth, 2011 Nov; 55 (6), pp: 634-635. PMID: 22223919. DOI: 10.4103/0019-5049.90636. PMC: 3249882 [Consulta: 10 febrer 2023].
* ↑ Liu, Q; Sun, XB «Indirect electrical injuries from capacitive coupling: a rarely mentioned electrosurgical complication in monopolar laparoscopy» (en anglès). Acta Obstet Gynecol Scand, 2013 Feb;92 (2), pp: 238-241. PMID: 23193981. DOI: 10.1111/aogs.12049. ISSN: 1600-0412 [Consulta: 18 juny 2023].
* ↑ Sabzi, F; Niazi, M; Ahmadi, A «Rare case-series of electrocautery burn following off-pump coronary artery bypass grafting» (en anglès). J Inj Violence Res, 2014 Gen; 6 (1), pp: 44-49. PMID: 23669602. DOI: 10.5249/jivr.v6i1.456. PMC: 3865455 [Consulta: 10 febrer 2023].
* ↑ PubChem «Nitric acid; silver» (en anglès). NCBI, US National Library of Medicine, 2023 Feb 25; Compound Summary CID 11947683 (rev), pàgs: 12 [Consulta: 4 març 2023].
* ↑ Alidaee, MR; Taheri, A; Mansoori, P; Ghodsi, SZ «Silver nitrate cautery in aphthous stomatitis: a randomized controlled trial» (en anglès). Br J Dermatol, 2005 Set; 153 (3), pp: 521-525. ISSN 1365-2133. DOI: 10.1111/j.1365-2133.2005.06490.x. PMID: 16120136 [Consulta: 23 abril 2023].
* ↑ Rohe, E; Gresham, M; Rohde, R; Cass, L; et al «Efficacy of Topical Silver Nitrate for Control of Post-tonsillectomy Hemorrhage» (en anglès). Cureus, 2022 Mar 4; 14 (3), pp: e22857. PMID: 35399399. DOI: 10.7759/cureus.22857. PMC: 8982499 [Consulta: 8 febrer 2023].
* ↑ PubChem «Trichloroacetic acid» (en anglès). NCBI, US National Library of Medicine, 2023 Feb 24; Compound Summary CID 6421 (rev), pàgs: 58 [Consulta: 4 març 2023].
* ↑ Barreiros, H; Matos, D; Goulão, J; Serrano, P «Using 80% trichloroacetic acid in the treatment of ingrown toenails» (en anglès). An Bras Dermatol, 2013 Nov-Des; 88 (6), pp: 889-893. PMID: 24474095. DOI: 10.1590/abd1806-4841.20132296. PMC: 3900337 [Consulta: 8 febrer 2023].
* ↑ Rajeshkumar, BP; Rai, KK; Geetha, NT; Shivakumar, HR; Upasi, AP «Carnoy's in Aggressive Lesions: Our Experience» (en anglès). J Maxillofac Oral Surg, 2013 Mar; 12 (1), pp: 42-47. PMID: 24431812. DOI: 10.1007/s12663-012-0371-9. PMC: 3589493 [Consulta: 4 març 2023].
* ↑ Díaz-Belenguer, Á; Sánchez-Torres, A; Gay-Escoda, C «Role of Carnoy's solution in the treatment of keratocystic odontogenic tumor: A systematic review» (en anglès). Med Oral Patol Oral Cir Bucal, 2016 Nov 1; 21 (6), pp: e689-e695. PMID: 27475699. DOI: 10.4317/medoral.21250. PMC: 5116110 [Consulta: 23 abril 2023].
* ↑ Lee, SM; Ku, JK; Leem, DH; Baek, JA; Ko, SO «Conservative management with Carnoy's solution in ameloblastoma involving two unerupted teeth: a report of two cases» (en anglès). J Korean Assoc Oral Maxillofac Surg, 2021 Feb 28; 47 (1), pp: 40-46. PMID: 33632976. DOI: 10.5125/jkaoms.2021.47.1.40. PMC: 7925159 [Consulta: 18 juny 2023].
* ↑ Wu, X; Hu, Y; Lu, Y; Ke, X; et al «A Retrospective Study of Clinical Efficacy of Cantharidin Cream for Verruca Plantaris» (en anglès). Infect Drug Resist, 2022 Jul 27; 15, pp: 4059-4063. PMID: 35924013. DOI: 10.2147/IDR.S375384. PMC: 9342431 [Consulta: 8 febrer 2023].
* ↑ Sugamata, A; Yoshizawa, N «A strange case of ingrown toenail treated with phenol» (en anglès). J Surg Case Rep, 2011 Jul 1; 2011 (7), pp: 5. PMID: 24950043. DOI: 10.1093/jscr/2011.7.5. PMC: 3649275 [Consulta: 9 febrer 2023].
* ↑ Mukhtar, M «Surgical Pearl: A Novel Technique of Wicking Hypodermic Needles for Chemical Cauterization» (en anglès). Indian Dermatol Online J, 2021 Feb 22; 12 (2), pp: 359-360. PMID: 33959548. DOI: 10.4103/idoj.IDOJ_579_20. PMC: 8088156 [Consulta: 9 febrer 2023].
* ↑ Tunkel, DE; Anne, S; Payne, SC Ishman, SL Rosenfeld, RM; Abramson, PJ; Alikhaani, JD; McKenna Benoit, M; Bercovitz, RS; Brown, MD; et al «Clinical Practice Guideline: Nosebleed (Epistaxis)» (en anglès). Otolaryngol Head Neck Surg, 2020 Gen; 162 (Supl 1), pp: S1-S38. PMID: 31910111. DOI: 10.1177/0194599819890327. ISSN: 1097-6817 [Consulta: 12 maig 2023].
* ↑ Utrera, N; Romaro, H; Salvo, E; Gauna, F; Papuzinski, C «Epistaxis: aspectos nuevos a considerar» (en castellà). Rev Otorrinolaringol Cir Cabeza Cuello, 2021 Des; 81 (4), pp: 605-614. ISSN 0718-4816. DOI: 10.4067/s0718-48162021000400605 [Consulta: 17 febrer 2023].
* ↑ Ecevit, MC; Erdağ, TK; Uçar, S; Demiryoğuran, NS; et al «Epistaxis management: is medical intervention required for inactive epistaxis?» (en anglès). Kulak Burun Bogaz Ihtis Derg, 2014 Jul-Ag; 24 (4), pp: 211-216. PMID: 25046069. DOI: 10.5606/kbbihtisas.2014.78642. ISSN: 1300-7475 [Consulta: 10 febrer 2023].
* ↑ Sautter, NB; Smith, TL «Treatment of Hereditary Hemorrhagic Telangiectasia-Related Epistaxis» (en anglès). Otolaryngol Clin North Am, 2016 Jun; 49 (3), pp: 639-654. PMID: 27267016. DOI: 10.1016/j.otc.2016.02.010. ISSN: 1557-8259 [Consulta: 10 febrer 2023].
* ↑ Abiri, A;Khodayar Goshtasbi, K; Maducdoc, M; Sahyouni, R; et al «Laser-Assisted Control of Epistaxis in Hereditary Hemorrhagic Telangiectasia: A Systematic Review» (en anglès). Lasers Surg Med, 2020 Abr; 52 (4), pp: 293-300. PMID: 31441079. DOI: 10.1002/lsm.23147. PMC: 7035186 [Consulta: 8 febrer 2023].
* ↑ Eng, CY; Hilmi, O; Ram, B «Technical tips. 'Sheathed' silver nitrate stick to cauterise posterior epistaxis» (en anglès). Ann R Coll Surg Engl, 2004 Nov; 86 (6), pp: 475-476. PMID: 15635744. ISSN: 1478-7083. PMC: 1964289 [Consulta: 8 febrer 2023].
* ↑ Passali, D; Damiani, V; Passali, FM; Tosca, MA; et al «An International Survey on the pragmatic management of epistaxis» (en anglès). Acta Biomed, 2020 Feb 17; 91 (1-S), pp: 5-10. PMID: 32073555. DOI: 10.23750/abm.v91i1-S.9241. PMC: 7947736 [Consulta: 12 maig 2023].
* ↑ Ahmed, AE; Abo El-Magd, EA; Hasan, GM; El-Asheer, OM «A comparative study of propranolol versus silver nitrate cautery in the treatment of recurrent primary epistaxis in children» (en anglès). Adolesc Health Med Ther, 2015 Set 30; 6, pp: 165-170. PMID: 26457059. DOI: 10.2147/AHMT.S84806. PMC: 4598163 [Consulta: 25 març 2023].
* ↑ Berry, D; Carlson, JN; Singletary, E; Zideman, DA; Ring, J «Use of Cryotherapy for Managing Epistaxis in the First Aid Setting: A Scoping Review» (en anglès). Cureus, 2021 Maig 4; 13 (5), pp: e14832. PMID: 34104582. DOI: 10.7759/cureus.14832. PMC: 8174396 [Consulta: 9 febrer 2023].
* ↑ Lou, ZC; Jin, KF «Randomized Comparative Study of Microwave Ablation and Electrocautery for Control of Recurrent Epistaxis» (en anglès). Ear Nose Throat J, 2021 Ag; 100 (7), pp: 509-515. PMID: 31597530. DOI: 10.1177/0145561319879238. ISSN: 1942-7522 [Consulta: 17 febrer 2023].

## Bibliografia

* Littlefield, Zachary L.; Lehtonen, Eva J.; McKissack, Haley M.; Momaya, Amit M.; Brabston, Eugene W.; et al The utility of electrocautery for suture passage through bone: A biomechanical study (en anglès). J Orthop Res, 2020 Maig; 38 (5), pp: 954-960. PMID: 31746476. DOI 10.1002/jor.24533 [Consulta: 10 febrer 2023].
* Van Dyck, Papa K.; Hockaden, Natasha; Nelson, Emma C.; Koch, Alyssa R.; Hester, Kamil L.; et al Cauterization as a Simple Method for Regeneration Studies in the Zebrafish Heart (en anglès). J Cardiovasc Dev Dis, 2020 Oct 3; 7 (4), pp: 41. PMID: 33022937. DOI 10.3390/jcdd7040041 [Consulta: 9 febrer 2023].
* Obermeier, Katharina Theresa; Liokatis, Paris; Smolka, Wenko. Monopolar electrocautery versus sharp dissection in the neck dissection: a retrospective study (en anglès). Sci Rep, 2023 Mar 16; 13 (1), pp: 4365. PMID: 36928769. DOI 10.1038/s41598-023-31328-x [Consulta: 13 abril 2023].
* Hai-Chao, Liu; Yang, Yun-Bo; Zhang, Peng; Zhang, Jia-Xing; Pei, Zhi-Sheng; et al. Safety and efficacy of percutaneous electrocoagulation haemostasis in the treatment of grade IV haemorrhagic cystitis after allogeneic haematopoietic stem cell transplantation in children: a retrospective analysis (en anglès). Ital J Pediatr, 2023 Jun 5; 49 (1), pp: 62. PMID: 37277881. DOI 10.1186/s13052-023-01470-3 [Consulta: 9 juny 2023].

## Enllaços externs

* Cicatrització de les ferides per cauterització del tegument al web raco.cat
* Pediatric Nosebleed Cauterization and Aftercare Fauquier ENT. 2019 Set (en anglès)
* History of Cautery: The Impact of Ancient Cultures BP International. 2019 Feb (en anglès)
* Granuloma piógeno y el tratamiento con cauterización Duque Valencia, JL. 2021 Des (en castellà)